ဒုတိယ အပါသာဒိကသုတ်

ဒုတိယ အပါသာဒိကသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် ကြည်ညိုဖွယ်မရှိသော ပုဂ္ဂိုလ်၏ အပြစ်ငါးမျိုးနှင့် ကြည်ညိုဖွယ်ရှိသော ပုဂ္ဂိုလ်၏ အကျိုးငါးမျိုးတို့ကို ဟောကြားတော်မူခဲ့သည်။ ဒုတိယ အပါသာဒိကသုတ် ရဟန်းတို့ ကြည်ညိုဖွယ်မရှိသော ပုဂ္ဂိုလ်၌ အပြစ်တို့သည် ဤငါးမျိုးတို့တည်း။ အဘယ်ငါးမျိုးတို့နည်း ဟူမူ - မကြည်ညိုသေးသော သူတို့ မကြည်ညိုကုန်။ ကြည်ညိုပြီးသော အချို့သူတို့သည်လည်း အကြည်ညိုပျက်ကုန်၏။ မြတ်စွာဘုရား အဆုံးအမတော်ကို လိုက်နာပြုကျင့်မှု မရှိ။ နောင်လာနောက်သားသည် အတုလိုက်၏။ ထိုပုဂ္ဂိုလ်၏ စိတ်သည် မကြည်လင်။ ရဟန်းတို့ ကြည်ညိုဖွယ်မရှိသော ပုဂ္ဂိုလ်၌ အပြစ်တို့သည် ဤငါးမျိုးတို့တည်း။ ရဟန်းတို့ ကြည်ညိုဖွယ်ရှိသော ပုဂ္ဂိုလ်၌ အကျိုးတို့သည် ဤငါးမျိုးတို့တည်း။ အဘယ်ငါးမျိုးတို့နည်း ဟူမူ - မကြည်ညိုသေးသော သူတို့ ကြည်ညိုကုန်၏။ ကြည်ညိုပြီးသောသူတို့သည်လည်း တိုး၍ ကြည်ညိုကုန်၏။ မြတ်စွာဘုရား အဆုံးအမတော်ကို လိုက်နာပြုကျင့်၏။ နောင်လာနောက်သားသည် အတုလိုက်၏။ ထိုပုဂ္ဂိုလ်၏ စိတ်သည် ကြည်လင်၏။ ရဟန်းတို့ ကြည်ညိုဖွယ်ရှိသော ပုဂ္ဂိုလ်၌ အကျိုးတို့သည် ဤငါးမျိုးတို့တည်းဟု (မိန့်တော်မူ၏) ကိုးကား ကဏ္ဍ:အင်္ဂုတ္တရနိကာယ်